அதே வேளை கனடாவிற்கு குடிபெயர்வது உங்களை, எதிர்காலத்தில் உங்கள் குடும்பத்தை ஒரு உயர்ந்த வாழ்தரத்தில் வாழ்வதற்கான வாய்ப்பை வழங்கும்.  சுதந்திரங்கள் மிக்க, கல்வி, பொருளாதர வாய்ப்புக்கள் மிக்க ஒரு நாட்டில் வாழ முடியும்.  சாதக பாதகங்களை அலசி நீங்கள் கனடாவிற்கு குடிவரவதை பரிசீலிப்பீர்கள் எனில், அதற்கான வழிமுறைகள் பற்றி இந்த நூலில் பார்க்கலாம்.  .பகுப்பு:கனடாவிற்கு குடிவரவு.இடைநிறுத்தம் .நடுவன் திறமிகு பணியாளர் திட்டம் (Federal Skilled Worker Program) சூலை 1, 2012 இல் இருந்து தற்காலிகமாக நிறுத்தப்பட்டுள்ளது.  இது ஏற்கனவே கனடாவில் வேலை உள்ளவர்களுக்கோ அல்லது முனைவர் (Phd) ஊற்றில் இருப்பவர்களுக்கோ இது பொருந்தாது.  2013 தொடக்கத்தில் புதிய திட்ட அளவைகளுடன் இத் திட்டம் மீண்டும் தொடங்கப்படும்..அறிமுகம் .கனடாவிற்கு திறமிகு பணியாளர்களை குடிவரச் செய்வது கனடிய அரசின் குடிவரவு இலக்குகளில் ஒன்றாகும்.  இதற்காக நடுவன் திறமிகு பணியாளர் குடிவரவுத் திட்டம் ஒன்றை வைத்துள்ளது.  உங்கள் வயது, கல்வியறிவு, மொழியறிவு (ஆங்கிலம் உடன்/அல்லது பிரெஞ்சு), தொழில் அனுபவம் ஆகியவற்றைப் பொறுத்தும், நீங்கள் குடிவரத் திட்டமிடும் காலத்தில் கனடாவிற்குத் தேவைப்படுவதாகக் கருதப்படும் பணித் தேவைகளைப் பொறுத்தும் உங்கள் வாய்ப்புக்கள் அமையும்.  உங்கள் குடும்பச் சூழ்நிலை, பொருளாதாரச் சூழ்நிலைகளும் வாய்ப்பைப் பாதிக்கும்.